TEWLEY Number Plate | Regtransfers.co.uk
Results for TEWLEY
'TEWLEY' Look-a-likes (2)
Alternative 'TEWLEY' Registrations (2) Jy is hier: Tuis So aanbid ons Preke Nagmaal (Nagmaalsdiens) Hebreërs 10:1-4; Lukas 22:14-20 Is ons dors geles?
| | Trefslae: 3712
Is ons dors geles?
Hierdie woorde van Jesus, broers en susters, moes die dissipels verbaas het. Hulle het die verhaal van die pasgawyn baie goed geken. Dit was die simbool van die bloed van die lam wat die Israeliete, solank hulle in Egipte was, aan die deurkosyne van hulle huis gesmeer het. Daardie bloed het die dood van hulle huise weggehou en hulle eersgeborenes gered. Dit het gehelp om hulle uit die kloue van die Egiptenaars te bevry.
Duisende geslagte lank het die Jode die pasga gevier deur lammers te offer. Elke jaar het die bloed gevloei, en elke jaar is die verlossing uit Egipte so gevier. Die wet was duidelik: die bloed van ‘n lam moes vloei. Dit sou voldoende wees. Voldoende wees om die wet te vervul. Voldoende wees om God se opdrag uit te voer. Voldoende wees om God se geregtigheid te bevredig.
Calvyn het dit pragtig gestel: Sy bloed is al wat Hy gehad het. Sy vriende was weg. Sy krag was besig om af te neem. Sy besittings was weggedobbel aan sy voete. Selfs sy Vader het sy gesig van Hom weggekeer. Sy bloed is al wat Hy gehad het. Maar ook: sy bloed is al wat nodig was. Dit het die nuwe verbond geword, die wyse, die enigste wyse waarop ons met God versoen kan word.
Want dikwels meen ons dat ons nie dors is nie. Daar is so baie ander fonteine waaruit ons drink: die fontein van plesier, van stokperdjies, die fontein van my eie wil. Fonteine, broers en susters, wat ons egter tog mettertyd agterkom valse fonteine is. Want daar kom ‘n dag waarop ons besef maar plesier bevredig nie meer nie. Daar kom dae wanneer ons besef dat ons eintlik dors is, al drink ons so baie en so gereeld uit baie fonteine. Daar kom ook soms daardie donker uur in ons lewens wanneer ons hele wêreld rondom ons intuimel en ons bly lê onder die puin van die werklikheid van ons eie lewe, sterwend, en smagtend. Smagtend na dit wat sin in die lewe kan bring en gee, smagtend na dit wat werklik vrede en vreugde kan bring.
Hierdie dors, broers en susters, kan alleen geles word wanneer ons van hierdie beker drink, die beker van die nuwe verbond, die beker van Jesus se bloed. Of, anders gesê: die enigste beker wat lewe kan gee, die enigste beker wat ware dors kan les: dors na ‘n skoon gewete, dors na ‘n goeie huwelik, dors na sinvolle verhoudings, dors na vrede en vreugde. Die dors na ‘n nuwe begin, die dors na ‘n skoon bladsy.
Wie in Christus is, leer die Woord ons, het ‘n nuwe mens geword. Wie uit hierdie beker gedrink het, kan nooit weer dieselfde wees nie. Kan nooit weer uit ander poele gaan drink en dink dat ons dors vir die ware lewe geles sal word nie. Dit is eenvoudig net nie moontlik nie.
Het u, my liewe broer en suster, vandag, aan die tafel van die Here, werklik uit hierdie beker gedrink? As u en ek dit werklik gedoen het, sal ons nooit weer dors kry nie.
Hierdie week 4633
Sedert 1 Januarie 2012 1022809